SET ปิดเช้าดิ่ง 18 จุด หลังงบบจ.ไตรมาส 1 ทรุด รวมติดลบ 60% ฟากเฟดย้ำเศรษฐกิจสหรัฐฯไม่สดใส
SET ปิดเช้าดิ่ง 18 จุด หลังงบบจ.ไตรมาส 1 ทรุด รวมติดลบ 60% ฟากเฟดย้ำเศรษฐกิจสหรัฐฯไม่สดใส โดยดัชนีช่วงเช้าปิดที่ระดับ 1,276.68 จุด ลดลง 17.87 จุด หรือ 1.38% มูลค่าการซื้อขาย 2.56 หมื่นล้านบาท
14 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,276.68 จุด ลดลง 17.87 จุด หรือ 1.38% มูลค่าการซื้อขาย 2.56 หมื่นล้านบาท 
10 หุ้นกดดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้ปรับตัวลงตามตลาดต่างประเทศ โดยตลาดหุ้นในภูมิภาคเอเชียเช้านี้ต่างติดลบกันตามตลาดสหรัฐฯ โดยนักลงทุนได้เบนความสนใจจากการแพร่ระบาดไวรัสโควิด-19 หันไปหาเศรษฐกิจ ซึ่งธนาคารกลางสหรัฐ (เฟด) ก็ได้มาตอกย้ำว่า เศรษฐกิจสหรัฐฯจะยังไม่ค่อยดี ส่งผลให้ตลาดหุ้นโดยรวมไม่ดี ซึ่งนักลงทุนต่างชาติไม่ได้ซื้อเลย กลุ่ม Emerging Market ไม่ได้ปรับขึ้นเลย
นอกจากนี้ ผลประกอบการของบริษัทจดทะเบียนในบ้านเราประกาศออกมาแล้ว 300 บริษัท ปรากฏติดลบ 60% แย่กว่าที่คาดไว้ ขณะที่หุ้นที่ขยับขึ้นก็มาจากงบฯของตัวเองที่จะมาอ้างอิงในการเล่นเก็งกำไร ซึ่งก็เป็นปัจจัยเฉพาะตัว รวมทั้งดัชนีฯไม่สามารถผ่านแนวต้านจิตวิทยาที่ 1,300 จุด ขึ้นไปได้ ทำให้คนไม่มั่นใจและวิตกจะกลับไปแถว 1,250 จุด อีกครั้งจึงได้ขายทำกำไรออกมาก่อน
สำหรับแนวโน้มการลงทุนในช่วงบ่ายนี้ นายมงคล กล่าวว่า ตลาดฯคงจะยังติดลบอยู่ เพระตัวแปรเศรษฐกิจไม่สามารถพลิกกลับมาในช่วงข้ามคืน พร้อมให้ติดตามการประชุมในเรื่องของบมจ.การบินไทย (THAI) ในช่วงบ่ายวันนี้ และติดตามนายสมคิด จาตุศรีพิทักษ์ รองนายกรัฐมนตรีได้หารือกับหน่วยงานที่เกี่ยวข้องเพื่อประเมินภาวะเศรษฐกิจของไทยในช่วงเช้าที่ผ่านมา
พร้อมให้แนวรับ 1,280-1,270 จุด ส่วนแนวต้าน 1,300 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  2,089.01 ล้านบาท  ปิดที่   70.00 บาท ลดลง   1.75 บาท
BAM     มูลค่าการซื้อขาย  1,191.86 ล้านบาท  ปิดที่   23.30 บาท ลดลง   0.20 บาท
CPF     มูลค่าการซื้อขาย  1,068.35 ล้านบาท  ปิดที่   28.75 บาท เพิ่มขึ้น  0.50 บาท
KTB     มูลค่าการซื้อขาย    826.21 ล้านบาท  ปิดที่    9.95 บาท ลดลง   0.55 บาท
GULF    มูลค่าการซื้อขาย    636.74 ล้านบาท  ปิดที่   38.50 บาท ราคาไม่เปลี่ยนแปลง